hu hu hu hu hu hu hu hu hbs_lat hu hu hu hu hu hu hu hu hu sk hu sk hu hu hu en hu hu hu en hu hu hu hu hu hu hu hu hu hu hu en hu hu hu en hu hu ru en hu hu hu hu hu hu id hu hu hu hu hu hu en en hu hu hu
Utoljára módosítva: 07 January 2022 09:20
1941-ben a Palestrina és a Cecília kórusok egyesítéséből Bárdos Lajos alapította a Budapesti Kórust. (Az 1916-ban alakult Palestrina Kórus elsők között mutatta be Kodály Psalmus Hungaricus-át, Bartók Cantata Profana-ját. A Cecilia Kórus 1921-ben alakult az a capella-éneklés sajátos feladatával)
Hamarosan a hazai oratórium kóruskultúra egyik legjelesebb és legismertebb képviselőjévé vált. Az együttes célja kezdetektől napjainkig az a capella és a zenekari karénekművészet ápolása és a magyar zenei kultúra fejlesztése idehaza és külföldön egyaránt. A hazai zenei élet számos budapesti és vidéki rangos eseményein kívül az utóbbi évtizedben több olasz-, német-, franciaországi, hollandiai és ausztriai turné sikerei is bizonyították az együttes előadásainak művészi színvonalát. A Budapesti Kórus hat évtized alatt 149 - köztük sok világhírű - karmester vezényletével több, mint 1487 hangversenyt adott nagyrészt Magyarországon, de Európa számos országában - működése óta eddig négy alkalommal Olaszországban - is. A kórus repertoárja lenyűgözően gazdag: 145 komponista - Bach, Händel, a bécsi klasszikusok, a romantikusok és a huszadik század szinte valamennyi híres oratóriumát - szám szerint 350 művét mutatta be.
Hanglemez készült 26 zeneszerző 49 szerzeményéből, többek között Otto Klemperer vezényelte Bach Magnificatjából, Liszt Ferenc és Kodály Zoltán minden nagy művéből. A Forrai Miklós vezényelte Krisztus oratórium Párizsban Grand Prix Díjat nyert. Nemzedékek ismerték meg ezt a zenei műfajt aNépszerű oratóriumrészletek lemezről.
A kórus további díjai: 2011: Magyar Örökség Díj; 2015: Kölcsey Ferenc-díj.
A Budapesti Kórus karigazgatói: 1941-1948 Bárdos Lajos, 1948-1978 Forrai Miklós, 1978 és 1984 között Margittay Sándor, 1984-től 2001 végéig Antal Mátyás, 2002 és 2006 márciusa között Tóth András, 2006-2009 Kaposi Gergely, 2010-2011 Cser Miklós, 2012-2015 Virágh András, 2015 óta pedig Uzsaly Bence.
1990-ben megszűnt az állami mecenatúra - mely évtizedekig az Országos Filharmónia révén működött - jelenleg a kórus egyesületként tartja fenn magát.
A Budapesti Kórus Egyesület céljai:
Zenekar-kíséretes vagy kíséret nélküli kórusművek magas művészi szinten való előadásával és az előadások lehetőségének megteremtésével, a zenei közízlés formálása, a hazai és külföldi kóruskultúra ápolása.
Az Egyesület tevékenysége során lehetővé teszi tagjai részére, hogy az előadásra kerülő zeneművekkel - különös tekintettel a kórusirodalom klasszikus és kortárs, hazai és külföldi remekműveivel - megismerkedjenek.
Az Egyesület biztosítani kívánja tagjai számára a magas színvonalú kórusművek betanulását és előadásának lehetőségét. Az Egyesület kapcsolatot kíván fenntartani a rokon célú hazai és külföldi egyesületekkel vagy személyekkel, elsősorban olyanokkal, akik a célok megvalósításában segítik, hangversenyen való fellépésre lehetőséget biztosítanak.
1037 Budapest, Toboz utca 17.
pal.csilla1@gmail.com (Pál Csilla elnök)
laszlo.ban45@gmail.com (Bán László főtitkár)
Telefon: +36 1 354 - 3400
Csak készpénzes fizetésre van lehetőség!
Kövess minket a Facebookon is!
Copyright ©2022 Aranytíz Minden jog fenntartva! | 3.80